ร่างเกณฑ์ตัวแทนเปิดจุดให้บริการคืนแวต
สรรพากร หวังมีจุดบริการสนามบิน ต่างจังหวัด,นายเอกนิติ นิติทัณฑ์ประภาศ อธิบดีกรมสรรพากร เปิดเผยว่า กรมสรรพากรกำลังร่างหลักเกณฑ์เพื่อเปิดรับสมัครตัวแทนเปิดจุดให้บริการคืนภาษีมูลค่าเพิ่ม (แวต) นักท่องเที่ยว หรือแวตรีฟันด์ ฟอร์ ทัวริสต์ เป็นการทั่วไป หลังจากทดลองให้เอกชน 5 ราย อาทิ บริษัท เคาน์เตอร์เซอร์วิส จำกัด เป็นต้น เปิดบริการคืนแวตตั้งแต่เดือน ต.ค.ปีที่แล้วถึงปัจจุบัน ซึ่งพบว่าการเปิดจุดบริการคืนแวต ทำให้ยอดขายสินค้าในประเทศเพิ่มขึ้น โดยหลักการผู้ให้บริการคืนแวตต้องมีระบบที่สามารถเชื่อมโยงกับกรมได้ และตั้งอยู่ในจุดที่เหมาะสม ซึ่งขณะนี้กรมกำลังทำแนวปฏิบัติที่จะใช้คัดเลือกผู้ประกอบการให้เหมาะสม ส่วนจุดที่จะเปิดบริการนั้นอยากให้เปิดจุดบริการในสนามบินต่างจังหวัดมากกว่า เนื่องจากที่ผ่านมาเปิดให้บริการเฉพาะสุวรรณภูมิ และเขตการค้าในกรุงเทพฯ และปริมณฑล,ทั้งนี้ ช่วงก่อนการทดลองเปิดจุดให้บริการคืนแวตนักท่องเที่ยวนั้น มียอดการคืนภาษีให้กับนักท่องเที่ยวปีละ 2,000-3,000 ล้านบาท มีนักท่องเที่ยวขอคืนภาษีราว 2 ล้านรายต่อปี อย่างไรก็ตาม กรมไม่ได้หวังว่าจะต้องคืนภาษีมากขึ้น เพราะการดำเนินการดังกล่าวเป็นการอำนวยความสะดวกให้นักท่องเที่ยว แต่หวังให้ยอดใช้จ่ายนักท่องเที่ยวเพิ่มขึ้นในระหว่างที่อยู่เมืองไทยมากกว่า วงเงินสำหรับนักท่องเที่ยวซื้อสินค้าที่จะได้รับการคืนแวตทันทีต้องมียอดไม่ต่ำกว่า 2,000 บาท หากเป็นสินค้าราคาแพง เช่น นาฬิกา ปากกา แว่นตา เป็นต้น ต้องแสดงสินค้าต่อเจ้าหน้าที่ หลังจากผ่านจุดตรวจคนเข้าออกเมืองไปแล้ว เพื่อแสดงให้เห็นว่าสินค้าจะถูกนำออกนอกประเทศจริง,โดยกรมสรรพากรได้กำหนดคุณสมบัติผู้ที่จะเป็นตัวแทนเปิดจุดให้บริการคืนแวตให้นักท่องเที่ยว 7 ข้อ เช่น 1.เป็นบริษัทที่ตั้งขึ้นตามกฎหมายไทย 2.มีทุนจดทะเบียนที่ชำระแล้ว 25 ล้านบาทขึ้นไป 3.เป็นผู้ประกอบการจดทะเบียนแวต ซึ่งคำนวณเสียแวต ตามมาตรา 82/3 แห่งประมวลรัษฎากรและไม่เคยมีประวัติเป็นผู้ออกหรือใช้ใบกำกับภาษีที่ไม่ชอบด้วยกฎหมาย เป็นต้น.
นายเอกนิติ นิติทัณฑ์ประภาศ อธิบดีกรมสรรพากร เปิดเผยว่า กรมสรรพากรกำลังร่างหลักเกณฑ์เพื่อเปิดรับสมัครตัวแทนเปิดจุดให้บริการคืนภาษีมูลค่าเพิ่ม (แวต) นักท่องเที่ยว หรือแวตรีฟันด์ ฟอร์ ทัวริสต์ 
เอกนิติ นิติทัณฑ์ประภาศ,สรรพากร,คืนแวต,สนามบินต่างจังหวัด,นักท่องเที่ยว,ยอดขายสินค้า,คัดเลือกผู้ประกอบการ